
Okos hotelek keresleti és kínálati oldala

Napjainkban a digitalizáció elterjedése minden ágazatban megfigyelhető, így a turizmus területén is. Mivel a fogyasztók egyre nagyobb érdeklődést mutatnak a digitális technológiák iránt és igényük van a digitalizációval kapcsolatos innovációkra, ez a turisztikai iparág szereplőit is fejlődésre készteti vendégeik igényeinek kielégítése érdekében. A korábbi években megjelent COVID-19 világjárvány szintén rámutatott a digitalizációban rejlő potenciálra. Mindezek összessége azt eredményezi, hogy a szállodaiparnak is lépést kell tartani a digitális újításokkal. Ezen tények összessége inspirálta témaválasztásom.
Dolgozatom szekunder kutatási részében feltártam a keresleti és kínálati oldal szakirodalmát, továbbá primer adatgyűjtésem során kérdőíves megkérdezésben felmértem a fogyasztók digitális technológiák iránti igényét a szállodában. Ezen tényező hatására kérdőívemben az általános, utazással kapcsolatos és demográfiai kérdések mellett megjelennek az okos hotelekben található digitális eszközök használatára irányuló kérdések is. A kérdőíves felmérés terjesztésére a téma újszerűségéből fakadóan a közösségi médiát és különböző utazási platformokat választottam, amely kitöltésére 2022. szeptember 2. – 2022. október 10. között volt lehetőség, majd ennek eredményeit matematikai és statisztikai módszerek alkalmazásával elemeztem ki.



